|  |
| --- |
| ПРЕДЛОГ |

Скупштина општине Врњачка Бања на својој \_\_\_\_\_\_\_\_ седници, одржаној дана \_\_\_\_\_\_\_\_\_\_\_.2019. године, на основу члана 32. став 1. тачка 6. и члана 93. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон и 47/2018), члана 9. Уредбе о адресном регистру („Службени гласник РС“, бр. 63/2017), члана 40. став 1. тачка 64. Статута општине Врњачка Бања (''Службени лист пштине Врњачка Бања'', бр. 12/2019) и сагласности Министарства државне управе и локалне самоуправе број 015-05-00056/2018-24 од 7.8.2018.године, донела је

ОДЛУКУ

О ИЗМЕНАМА И ДОПУНАМА ОДЛУКЕ О ОДРЕЂИВАЊУ НАЗИВА УЛИЦА И ЗАСЕОКА У НАСЕЉЕНОМ МЕСТУ РУЂИНЦИ

Члан 1.

У Одлуци о одређивању назива улица и засеока у насељеном месту Руђинци (''Сл.лист општине Врњачка Бања'', бр.43-пречишћен текст и 15/19-др.одлука), у чл.1.у тачки 3. мења се назив улице ''Владе скелеџије'', тако да гласи:

**''Улица 3:** назив улице: **''Риболовачка.''**

У чл.1. у тачки16. мења се назив назив улице **''**Сагорелица'', тако да гласи:

**''Улица 16: назив улице ''Делиградска.''**

Члан 2.

О спровођењу ове Одлуке стараће се Републички геодетски завод – Служба за катастар непокретности Врњачка Бања и Општинска управа општине Врњачка Бања.

Члан 3.

Ова Одлука ступа на снагу осмог дана од дана објављивања у ''Службеном листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_\_/19 од \_\_\_2019.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

I ПРАВНИ ОСНОВ

Законом о локалној самоуправи ("Службени гласник РС" бр. 129/2007, 83/2014-др.закон, 101/2016-др.закон и 47/2018) чланом 32. став 1. тачка 6. прописана је надлежност Скупштине општине јединице локалне самоуправе за доношење прописа и других општих аката, док је чланом 93. истог Закона нормирано овлашћење Скупштине да:

„Скупштина јединице локалне самоуправе утврђује празнике и одлучује о називима улица, тргова, градских четврти, заселака и других делова насељених места на својој територији, као и о додељивању звања "почасни грађанин" особи чији су рад и достигнућа од посебног значаја за општину уз претходну сагласност министарства надлежног за послове локалне самоуправе.

Ако је на подручју јединице локалне самоуправе језик националне мањине у службеној употреби, у поступку промене назива улица, тргова, градских четврти, заселака и других делова насељених места, прибавиће се мишљење националног савета и савета за међунационалне односе.“

Чланом 9. Уредбе о адресном регистру („Службени гласник РС“, бр. 63/2017) прописано је

„Адресни регистар садржи називе улица и тргова утврђених одлукама јединице локалне самоуправе.

Скупштина јединице локалне самоуправе одлучује о називима улица и тргова, градских четврти, заселака и других делова насељених места на својој територији, уз претходну сагласност министарства надлежног за послове локалне самоуправе (у даљем тексту: надлежни орган).

Ако је на територији јединице локалне самоуправе језик националне мањине у службеној употреби, у поступку промене назива улица, тргова, градских четврти, заселака и других делова насељених места, прибавиће се мишљење националног савета националне мањине.

Кад надлежни орган јединице локалне самоуправе утврди, измени или угаси назив улице или трга, дужан је да о томе обавести месно надлежну Службу, у року од 15 дана од дана ступања на снагу одлуке о утврђивању назива улице односно трга, односно одлуке о промени назива улице односно трга, односно одлуке о гашењу назива улице односно трга.“

Чланом 36. став 1. тачка 29. Статута општине Врњачка Бања („Службени лист пштине Врњачка Бања“, бр. 26/2016 - пречишћени текст) утврђена је надлежност Скупштине за одлучивање по овом предмету.

Дана 2.8.2018.године Скупштина општине Врњачка Бања обратила се Захтевом број 9-415/18, Министарству државне управе и локалне самоуправе Републике Србије за сагласност на називе улица и засеока у 14 насељених места на територији општине Врњачка Бања, која сагласност је дата актом наведеног министарства број 015-05-00056/2018-24 од 7.8.2018.године, а који је на писарници Општинске управе заведен под бројем 9-415/18 од 21.8.2018.године.

II РАЗЛОЗИ ЗА ДОНОШЕЊЕ ОДЛУКЕ

Републички геодетски завод израдио је и доставио путем апликативног софтвера Елаборате уличних система за сва насељена места у општини Врњачка Бања, те је на основу тога општина у складу са Уредбом о адресном регистру („Службени гласник РС“, бр. 63/2017) у обавези да утврди називе за све неименоване улице, тргове, градске четврти, засеоке и друге делове насељених места на својој територији који до израде Елабората нису имали називе.

III ФИНАНСИЈСКИ ЕФЕКТИ

За спровођење ове одлуке није потребно обезбедити финансијска средства у буџету Општине Врњачка Бања, обзиром да ће се израда уличних табли и кућних бројева вршити о трошку РГЗ-а, односно надлежног министарства

IV СТУПАЊЕ НА СНАГУ

Ова одлука ступа на снагу осмог дана од дана објављивања у Службеном листу општине Врњачка Бања.

Обрадио:

СЕКРЕТАР НАЧЕЛНИК

СКУПШТИНЕ ОПШТИНЕ ОПШТИНСКЕ УПРАВЕ

Саша Радисављевић Славиша Пауновић